Ribe

Ribe er en by i Esbjerg kommune i Region Syddanmark i Danmark. Byen regnes som Nordens eldste byhttps://snl.no/Ribe med historie tilbake til 700-tallet.https://forskning.no/historie-arkeologi/danmark-fikk-sin-forste-by-70-ar-tidligere-enn-antatt/521921 Befolkningstallet i Ribe by var 8 365 innbyggere i 2023.

Ribe var i tiden 1970–2007 administrativt sentrum for den nå oppløste Ribe kommune, og for Ribe Amt.

Navnet Ribe kan tilbakeføres til det olddanske ripa, som betyr stripe eller strimmel. Alternativt kan navnet stamme fra nordtysk og frisisk, med stedsnavnene Riep og Riip, som man mener kommer fra det latinske ripa som betyr «elvebredd».

Ribe var den ledende byen i Jylland i vikingtiden og tidlig middelalder, mens Hedeby (Haithapu) og Aalborg (Alabu) sto litt i skyggen av Ribe. Byen fungerte som Danmarks hovedstad i tidlig vikingtid.

Turistnæringa er svært viktig i Ribe, og byen mottar omtrent 1,5 millioner turister hvert år, hvilket gjør byen til en av Danmarks mest populære turistbyer. Turistene er både danske og utenlandske, og tyskere, nordmenn og svensker utgjør de 3 største utenlandske turistgruppene som ferierer i Ribe.

Nordens eldste by
Ribe er Nordens eldste by, etablert etter frisisk mønster kort tid etter år 700, fra begynnelsen av som et sommermarked. Midt på 700-tallet fikk byen fast bosetning. Arkeologene finner spor etter frisiske varer der. Men byens håndverkere laget nordiske produkter. Varer laget i Ribe ble videresolgt nordover, og varer fra Norden ble solgt videre til friserne. Byen lå i et kulturelt og økonomisk grenseområde. I første halvdel av 700-tallet ble det i Ribe brukt en mynt som kalles sceattas; de var trolig preget i Ribe. Utmynting sto det gjerne en konge bak; det kan ha vært danekongen Anganthyr. Denne ble oppsøkt av den engelske misjonær Willibrord som kan hende kom til Ribe med et handelsskip fra England eller Frisland.

Kulturminner
Byen har mange velbevarte gamle bygninger, og mer enn hundre hus i byen er fredet. Danmarks eldste rådhus, som kan dateres tilbake til 1496, ligger på von Støckens Plads i Ribe. I 1709 ble eiendommen kjøpt av byen til rådhus. Byen har Danmarks eldste provinsmuseum. 

Fra 1723 var Christian Falster rektor på katedralskolen i Ribe.

I litteraturen
I romanen om Janteloven; (En flyktning krysser sitt spor fra 1933), skrev den norsk-danske forfatteren Aksel Sandemose : «Menneskene kan man lige så godt henføre til Ribe eller Arendal.»

 Severdigheter 
 Kirker
 Ribe Domkirke 
 Sankt Katharine Kirke
 Museer
 Museet Ribes Vikinger
 Ribe Kunstmuseum
 Ribe Vikingecenter 
 Antikvarisk Samling
 Vadehavscentret
 Mandø Mølle
 Mandøhuset
 Ribes minste hus

 Referanser 


Eksterne lenker

 Ribe folkebibliotek om Ribe og omegn